

 REPUBLIKA HRVATSKA

OPĆINSKO DRŽAVNO ODVJETNIŠTVO U ČAKOVCU

 Čakovec, Ulica kralja Tomislava 12

Broj: A-72/2022

Čakovec, 1. kolovoza 2022.

MJT/IPN

Na temelju članka 53. stavak 1. i članka 54. stavak 1. Zakona o državnom odvjetništvu (Narodne novine broj 67/18 i 21/22) u svezi članka 7. stavak 1. Poslovnika državnog odvjetništva (Narodne novine broj 128/19) i članka 74. stavak 2. Kolektivnog ugovora za državne službenike i namještenike (Narodne novine broj 56/22.; dalje: Kolektivni ugovor), općinska državna odvjetnica po službenoj dužnosti donosi

# ODLUKU

# JASMINKA CEROVEC, administrativni referent – državnoodvjetnički zapisničar u Općinskom državnom odvjetništvu u Čakovcu, Kazneni odjel, uz prethodno pribavljenu suglasnost SDLSN RH (sindikalnog povjerenika), imenuje se ovlaštenom osobom od poslodavca za primanje i rješavanje pritužbi vezanih za zaštitu dostojanstva (povjerljiva savjetnica) u Općinskom državnom odvjetništvu u Čakovcu.

# U slučaju neželjenog ponašanja iz članka 72. (pravo na poštovanje osobe i zaštitu dostojanstva za vrijeme i u svezi obavljanja poslova svog radnog mjesta) i članka - 73. (zabrana uznemiravanja i spolnog uznemiravanja službenika i namještenika) Kolektivnog ugovora, državni službenik namještenik može se obratiti povjerljivoj savjetnici.

 Povjerljiva savjetnica dužna je, ovisno o naravi i težini povrede, odmah, a najkasnije u roku od osam dana od dostave pritužbe, ispitati pritužbu i poduzeti sve potrebne mjere primjerene pojedinom slučaju radi sprječavanja nastavka uznemiravanja ili spolnog uznemiravanja ako utvrdi da ono postoji.

Povjerljiva savjetnica dužna je do 31. siječnja tekuće godine izvijestiti Zajedničku komisiju za tumačenje odredaba i praćenje primjene Kolektivnog ugovora o broju i naravi (težini) zaprimljenih pritužbi u prethodnoj godini u državnom tijelu u kojem je imenovana na obrascu koji je sastavni dio Kolektivnog ugovora.

Državni službenici i namještenici se mogu povjerljivoj savjetnici obratiti neposredno, na telefon na broj 040/373-467 ili putem elektroničke poste na adresu Jasminka.Cerovec@odock.dorh.hr

Ova odluka stupa na snagu danom donošenja.

OPĆINSKA DRŽAVNA ODVJETNICA

Maja Jurinec Turk

Dostaviti:

1 . Jasminka Cerovec – ovdje,

1. Ministarstvo pravosuđa i uprave,
2. Osobni očevidnik službenice,
3. Županijsko državno odvjetništvo u Varaždinu,
4. Službenicima i namještenicima u Općinskom državnom odvjetništvu u

Čakovcu – e-mailom,

1. web stranica Državnog odvjetništva RH